ET Euroopa Liidu Teataja C 174/24

Euroopa Parlamendi ja nõukogu määruse (EL) nr 1151/2012 (põllumajandustoodete ja toidu kvaliteedikavade kohta) artikli 26 lõike 2 kohase taotluse avaldamine seoses garanteeritud traditsioonilise tootega

(2016/C 174/10)

Vastavalt Euroopa Parlamendi ja nõukogu määruse (EL) nr 1151/2012 (1) artikli 26 lõike 1 esimesele lõigule esitas Belgia (2) nimetuse „Vieille Kriek, Vieille Kriek-Lambic, Vieille Framboise-Lambic, Vieux fruit-Lambic/Oude Kriek, Oude Kriekenlambiek Oude Frambozenlambiek, Oude Fruit-lambiek” ja nimetuse „Vieille Gueuze, Vieille Gueuze-Lambic, Vieux Lambic/Oude Geuze, Oude Geuze-Lambiek, Oude Lambiek” garanteeritud traditsioonilise toote (GTT) nimetustena, mis vastavad määrusele (EL) nr 1151/2012. Nimetus „Vieille Kriek, Vieille Kriek-Lambic, Vieille Framboise-Lambic, Vieux fruit-Lambic/Oude Kriek, Oude Kriekenlambiek Oude Frambozenlambiek, Oude Fruit-lambiek” ja nimetus „Vieille Gueuze, Vieille Gueuze-Lambic, Vieux Lambic/Oude Geuze, Oude Geuze-Lambiek, Oude Lambiek” olid varem registreeritud GTTna kaitstud eripärasertifikaadina komisjoni määruse (EÜ) nr 2301/97 (3) kohaselt, kuid ilma nimetuse reserveerimiseta vastavalt nõukogu määruse (EMÜ) nr 2082/92 (4) artikli 13 lõikele 1, mis seejärel asendati nõukogu määruse (EÜ) nr 509/2006 (5) artikli 13 lõikega 1 ning on praegu kaitstud vastavalt määruse (EL) nr 1151/2012 artikli 25 lõikele 2.

Eespool öeldut arvesse võttes avaldab komisjon siinkohal nimetuse

„Vieille Kriek, Vieille Kriek-Lambic, Vieille Framboise-Lambic, Vieux fruit-Lambic/Oude Kriek, Oude Kriekenlambiek Oude Frambozenlambiek, Oude Fruit-lambiek”

ning nimetuse

„Vieille Gueuze, Vieille Gueuze-Lambic, Vieux Lambic/Oude Geuze, Oude Geuze-Lambiek, Oude Lambiek”,

et need saaks registreerida garanteeritud traditsiooniliste toodete registris, mis on sätestatud määruse (EL) nr 1151/2012 artiklis 22.

Käesoleva dokumendi avaldamine annab vastavalt kõnealuse määruse artiklile 51 õiguse esitada vastuväiteid eespool esitatud nimetuste kandmise kohta määruse (EL) nr 1151/2012 artiklis 22 sätestatud garanteeritud traditsiooniliste toodete registrisse.

Kõnealuste nimetuste registrisse kandmisel vastavalt määruse (EL) nr 1151/2012 artikli 26 lõikele 4 käsitatakse garanteeritud traditsioonilise toote „Vieille Kriek, Vieille Kriek-Lambic, Vieille Framboise-Lambic, Vieux fruit-Lambic/Oude Kriek, Oude Kriekenlambiek Oude Frambozenlambiek, Oude Fruit-lambiek” ja garanteeritud traditsioonilise toote „Vieille Gueuze, Vieille Gueuze-Lambic, Vieux Lambic/Oude Geuze, Oude Geuze-Lambiek, Oude Lambiek” spetsifikaate määruse (EL) nr 1151/2012 artiklis 19 osutatud spetsifikaatidena, mis hõlmavad garanteeritud traditsioonilist toodet „Vieille Kriek, Vieille Kriek-Lambic, Vieille Framboise-Lambic, Vieux fruit-Lambic/Oude Kriek, Oude Kriekenlambiek Oude Frambozenlambiek, Oude Fruit-lambiek” ja garanteeritud traditsioonilist toodet „Vieille Gueuze, Vieille Gueuze-Lambic, Vieux Lambic/Oude Geuze, Oude Geuze-Lambiek, Oude Lambiek” ning on seepärast kaitstud koos nimetuse reserveerimisega.

Täielikkuse huvides ja kooskõlas määruse (EL) nr 1151/2012 artikli 26 lõikega 2 hõlmab käesoleva dokumendi avaldamine garanteeritud traditsioonilise toote „Vieille Kriek, Vieille Kriek-Lambic, Vieille Framboise-Lambic, Vieux fruit-Lambic/Oude Kriek, Oude Kriekenlambiek Oude Frambozenlambiek, Oude Fruit-lambiek” ja garanteeritud traditsioonilise toote „Vieille Gueuze, Vieille Gueuze-Lambic, Vieux Lambic/Oude Geuze, Oude Geuze-Lambiek, Oude Lambiek” spetsifikaati, mis on juba avaldatud Euroopa Liidu Teatajas (6).

SPETSIIFILISE TOOTE REGISTREERIMISE TAOTLUS

NÕUKOGU MÄÄRUS (EMÜ) nr 2082/92

Riiklik toimiku number: —

1. Liikmesriigi pädev asutus (teate esitaja)

Nimi: Majandusministeerium Majandussuhete talitus Põllumajanduse ja toidu valdkondlik poliitika Tel +32 22309043 Faks +32 22309565

2. Taotlejate rühm

Nimi : Confédération des Brasseries de Belgique (CBB) (Belgia õlletehaste liit) Tegevdirektor Michel Brichet Aadress : Maison des Brasseurs Grand Place 10 1000 Bruxelles/Brussel BELGIQUE/BELGIË Tel +32 25114987 Faks +32 25113259 Koosseis : Tootja/töötleja (x) muu ()

3. Toote nimetus

FR: „Vieille Kriek, Vieille Kriek-Lambic, Vieille Framboise-Lambic, Vieux Fruit-Lambic”

NL: „Oude Kriek, Oude Kriekenlambiek, Oude Frambozenlambiek, Oude Fruitlambiek”

4. Toote liik: 2.1

5. Spetsifikaat (artikli 6 lõikes 2 sätestatud tingimuste kokkuvõte)

(a) Toote nimetus:

FR: „Vieille Kriek, Vieille Kriek-Lambic, Vieille Framboise-Lambic, Vieux Fruit-Lambic”

NL: „Oude Kriek, Oude Kriekenlambiek, Oude Frambozenlambiek, Oude Fruitlambiek”

(b) Eriline tootmis- või valmistamismeetod

Hapu õlu, mis tootmisel käärib iseeneslikult. Iseeneslikult käärinud õlu saadakse keedetud virde kääritamisel pärast mikroorganismide iseeneslikku levikut ümbritsevast õhust virdesse jahutamise ajal.

(c) Traditsioonilisus:

Õllesortide Gueuze, Lambic, Gueuze-Lambic ja Faro ning lambic’ul põhinevate puuviljaõllede traditsioonilisust on üksikasjalikult kirjeldatud käsiraamatus „La Région du Lambic” (Delplancq, Thierry; september 1995). Kõnealuses käsiraamatus kirjeldatakse erinevaid tooteid, nende etümoloogiat ja esmakordset mainimist ning nende geograafilist piirkonda. Kõnealuse väljaande kohaselt hakati neid õllesorte tootma vähemalt 19. sajandi alguses, Faro puhul isegi 18. sajandil.

(d) Tootekirjeldus:

Hapu õlu, mille aroomiprofiili iseloomustab valmimisprotsess, milles määravaks mikroobseks komponendiks on perekondadesse Brettanomyces Bruxellensis ja/või Lambicus kuuluvad mikroorganismid, mille Plato kraad on vähemalt 12,7, pH kõige rohkem 3,8 ja kibedus kõige rohkem 20 ühikut.

Õlled „Vieille Kriek/Vieille Kriek-Lambic” kujutavad endast lambic’ute segu, mille komponentide kaalutud keskmine vanus on vähemalt üks aasta ja mille vanim komponent on puidust vaatides laagerdunud vähemalt ühe aasta. Lisaks on kõnealust segu järelkääritatud, õlu on villitud koos settega ning selle isoamüülatsetaadisisaldus pärast kuuekuulist laagerdumist pudelis on maksimaalselt 0,5 ppm, etüülatsetaadisisaldus minimaalselt 50 ppm, lenduvate hapete sisaldus minimaalselt 10 meq NaOH ja üldhappesus minimaalselt 75 meq NaOH.

Õlle „Vieille Kriek” saamiseks lisatakse kirsse, kirsimahla või kirsimahlakontsentraati, mille kogus kirsside ekvivalentses kaalus väljendatuna peab moodustama 10–25 % lõpptoote kaalust. Sama kehtib ka teiste puuviljaõllede puhul, välja arvatud virsikuõlle puhul, milles virsikusisaldus võib ulatuda kuni 30 %ni.

(e) Miinimumnõuded ja kontrollimenetlus

Kontrolli teostab AIE (Administration de l’Inspection Economique), mis on Belgia majandusministeeriumi ametlik kontrolliasutus, mis tegeleb Belgias valmistatud toodetega.

Kontroll hõlmab järgmist:

— Varud ja nende haldamine asjaomastes õlletehastes;

— Proovide võtmine õlletehastes ja turustusettevõtetes, et kontrollida tootmismeetodit ja toodete nõuetelevastavust, mikrobioloogiline testimine pruulimise ajal ning aroomiprofiili kontroll. Laboratooriumis võidakse kontrollida ka tihedust, pH-d, värvust ja kibedust.

6. Taotlus kaitseks vastavalt artikli 13 lõikele 2: ei

EÜ-nr : S/BE/00009/960722

Täieliku taotluse esitamise kuupäev :

SPETSIIFILISE TOOTE REGISTREERIMISE TAOTLUS

NÕUKOGU MÄÄRUS (EMÜ) nr 2082/92

Riiklik toimiku number: —

1. Liikmesriigi pädev asutus (teate esitaja)

Nimi: Majandusministeerium Majandussuhete talitus Põllumajanduse ja toidu valdkondlik poliitika Tel +32 22309043 Faks +32 22309565

2. Taotlejate rühm

Nimi : Confédération des Brasseries de Belgique (CBB) (Belgia õlletehaste liit) Tegevdirektor Michel Brichet Aadress : Maison des Brasseurs Grand Place 10 1000 Bruxelles/Brussel BELGIQUE/BELGIË Tel +32 25114987 Faks +32 25113259 Koosseis : Tootja/töötleja (x) muu ()

3. Toote nimetus

FR: „Gueuze Vieille, Gueuze-Lambic Vieille, Lambic Vieux”

NL: „Oude Geuze, Oude Geuze-Lambiek, Oude Lambiek”

4. Toote liik: 2.1

5. Spetsifikaat (artikli 6 lõikes 2 sätestatud tingimuste kokkuvõte)

(a) Toote nimetus:

FR: „Gueuze Vieille, Gueuze-Lambic Vieille, Lambic Vieux”

NL: „Oude Geuze, Oude Geuze-Lambiek, Oude Lambiek”

(b) Eriline tootmis- või valmistamismeetod

Hapu õlu, mis tootmisel käärib iseeneslikult. Iseeneslikult käärinud õlu saadakse keedetud virde kääritamisel pärast mikroorganismide iseeneslikku levikut ümbritsevast õhust virdesse jahutamise ajal.

(c) Traditsioonilisus:

Õllesortide Gueuze, Lambic, Gueuze-Lambic ja Faro ning lambic’ul põhinevate puuviljaõllede traditsioonilisust on üksikasjalikult kirjeldatud käsiraamatus „La Région du Lambic” (Delplancq, Thierry; september 1995). Kõnealuses käsiraamatus kirjeldatakse erinevaid tooteid, nende etümoloogiat ja esmakordset mainimist ning nende geograafilist piirkonda. Kõnealuse väljaande kohaselt hakati neid õllesorte tootma vähemalt 19. sajandi alguses, Faro puhul isegi 18. sajandil.

(d) Tootekirjeldus:

Hapu õlu, mille aroomiprofiili iseloomustab valmimisprotsess, milles määravaks mikroobseks komponendiks on perekondadesse Brettanomyces Bruxellensis ja/või Lambicus kuuluvad mikroorganismid, mille Plato kraad on vähemalt 12,7, pH kõige rohkem 3,8, värvuse tugevus kõige rohkem 25 EBC (Euroopa Pruulijate Konventsiooni) ühikut ja kibedus kõige rohkem 20 ühikut.

Õlled „Vieille Gueuze/Vieille Gueuze-Lambic” kujutavad endast lambic’ute segu, mille komponentide kaalutud keskmine vanus on vähemalt üks aasta ja mille vanim komponent on puidust vaatides laagerdunud vähemalt kolm aastat. Lisaks on kõnealust segu järelkääritatud, õlu on villitud koos settega ning selle isoamüülatsetaadisisaldus pärast kuuekuulist laagerdumist pudelis on maksimaalselt 0,5 ppm, etüülatsetaadisisaldus minimaalselt 50 ppm, lenduvate hapete sisaldus minimaalselt 10 meq. NaOH ja üldhappesus minimaalselt 75 meq. NaOH.

(e) Miinimumnõuded ja kontrollimenetlus

Kontrolli teostab AIE (Administration de l’Inspection Economique), mis on Belgia majandusministeeriumi ametlik kontrolliasutus, mis tegeleb Belgias valmistatud toodetega.

Kontroll hõlmab järgmist:

— Varud ja nende haldamine asjaomastes õlletehastes;

— Proovide võtmine õlletehastes ja turustusettevõtetes, et kontrollida tootmismeetodit ja toodete nõuetelevastavust, mikrobioloogiline testimine pruulimise ajal ning aroomiprofiili kontroll. Laboratooriumis võidakse kontrollida ka tihedust, pHd, värvust ja kibedust.

6. Taotlus kaitseks vastavalt artikli 13 lõikele 2: ei

EÜ-nr : S/BE/00007/960722

Täieliku taotluse esitamise kuupäev :

(1) Euroopa Parlamendi ja nõukogu 21. novembri 2012. aasta määrus (EL) nr 1151/2012 põllumajandustoodete ja toidu kvaliteedikavade kohta (ELT L 343, 14.12.2012, lk 1).

(2) ELi nr BE-TSG-0107-01406 – 22.12.2015.

(3) Komisjoni 20. novembri 1997. aasta määrus (EÜ) nr 2301/97 teatavate nimetuste kandmise kohta nõukogu määruses (EMÜ) nr 2082/92 (põllumajandustoodete ja toiduainete eripärasertifikaatide kohta) sätestatud eripärasertifikaatide registrisse (EÜT L 319, 21.11.1997, lk 8).

(4) Nõukogu 14. juuli 1992. aasta määrus (EMÜ) nr 2082/92 põllumajandustoodete ja toiduainete eripärasertifikaatide kohta (EÜT L 208, 24.7.1992, lk 9).

(5) Nõukogu 20. märtsi 2006. aasta määrus (EÜ) nr 509/2006 põllumajandustoodete ja toidu garanteeritud traditsiooniliste eritunnuste kohta (ELT L 93, 31.3.2006, lk 1). Määrus on tunnistatud kehtetuks ja asendatud määrusega (EL) nr 1151/2012.

(6) EÜT C 21, 21.1.1997, lk 5 ja 9.